PolyAgent/wiki_georgian_en_parallel_20231101 huggingface dataset:
კრებადობა

კრებადობა მათემატიკაში გამოხატავს მიმდევრობების, მწკრივების, ან მსგავსი მათემატიკური ცნებების გარკვეული სახის ზღვრულ ქცევას. "მათემატიკური ობიექტების" (მაგ. რიცხვების, ფუნქციების) მიმდევრობის კრებადობა არაზუსტად ნიშნავს ამ მიმდევრობის წევრების გარკვეული "საბოლოო" მნიშვნელობისკენ სწრაფვას. ამ "საბოლოო" მნიშვნელობას ეწოდება მიმდევრობის ზღვარი.
კრებადობის კონკრეტული მაგალითებია: რიცხვთა მიმდევრობის კრებადობა, (რიცხვთა) მწკრივის კრებადობა, (ნამდვილი ცვლადის) ფუნქციების მიმდევრობის თანაბარი კრებადობა.
მათემატიკა
ანალიზი
de:Medienkonzentration
en:Concentration of media ownership
fr:Concentration des médias
he:ריכוזיות תקשורתית
hu:Konvergencia (egyértelműsítő lap)
id:Konvergensi media
lv:Mediju konverģence
ტუკანი (ბელორეცკის რაიონი)

ტუკანი (ბელორეცკის რაიონი)
ტუკანი — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 1 331 ადამიანი. რაიონულ ცენტრ ბელრეცკიდან დაშორებულია 78 კილომეტრით.
2002 წლის აღწერის მიხედვით მოსახლეობის უმრავლესობას რუსები შეადგენენ (55%).
რესურსები ინტერნეტში
Совет муниципальных образований Республики Башкортостан.
სქოლიო
ბელორეცკის რაიონის სოფლები
სტერლინგ ჰეიდენი

სტერლინგ ჰეიდენი (დ. 26 მარტი, 1916 — 23 მაისი, 1986) — ამერიკელი მსახიობი და ავტორი. მონაწილეობდა ვესტერნებსა და ნუარის ჟანრის ფილმებში. იყო უჩვეულოდ მაღალი (196 სმ). ჰეიდენი იყო აშშ-ის სტრატეგიული სერვისების სამსახურის აგენტი.
ფილმოგრაფია
რესურსები ინტერნეტში
Biography with many photos
Literature on Sterling Hayden
ამერიკელი მსახიობები
დაბადებული 26 მარტი
დაბადებული 1916
გარდაცვლილი 23 მაისი
გარდაცვლილი 1986
ჩვეულებრივი ცქიმურა

ჩვეულებრივი ცქიმურა — თევზი ცქიმურასებრთა ოჯახისა. წაგრძელებული სხეული აქვს, რომელიც დაფარულია მსხვილი ქერცლით. გვერდები ვერცხლისფერია, ზურგი მურა-მომწვანო. იკვებება ზოოპლანქტონით და სხვა. სამოყვარულო თევზჭერის მასობრივი ობიექტია.
რესურსები ინტერნეტში
ჩვეულებრივი ცქიმურა
ცქიმურასებრნი
პალატა №6

პალატა №6 (თანამედროვეების მიერ სახელწოდება იკითხებოდა, როგორც „მეექვსე ნომერი პალატა“) — ანტონ ჩეხოვის მოთხრობა. პირველად 1892 წელს ჟურნალ „Русская мысль“-ში გამოქვეყნდა.
პერსონაჟები
ანდრეი ეფიმიჩ რაგინი — ქალაქის საავადმყოფოს მთავარი ექიმი;
ივან დმიტრიჩ გრომოვი — 33 წლის პაციენტი, ყოფილი სასამართლოს ზედამხედველი და გუბერნიის მდივანი, დაავადებულია დევნის ბოდვით;
ევგენი ფიოდოროვიჩ ხობოტოვი — მაზრის ექიმი, ახალგაზრდა კაცი, სამაზრო ერობის მიერ სამუშაოდ გაგზავნილი საავადმყოფოში;
მიხეილ ავერიანიჩი — ზრდასრული ფოსტის უფროსი, გაღარიბებული მდიდარი მემამულე;
სერგეი სერგეიჩი — ფერშალი, ქალაქში გააჩნია საექიმო პრაქტიკა;
ნიკიტა — დარაჯი, მოხუცი გადამდგარი ჯარისკაცი;
სემიონ ლაზარიჩი — დალაქი, დადის საავადმყოფოში პაციენტებისთვის თმის შესაჭრელად (ჩვეულებრივ ნასვამი);
მოისეიკა — პაციენტი, ებრაელი, სულელი, შეშლილი;
დარიუშკა — ანდრეი ეფიმიჩის მზარეული.
ეკრანიზაცია
1974 — „Krankensaal 6“ (გფრ), — რეჟისორი კარლ ფრუხტმანი
1978 — „Paviljon VI“ (იუგოსლავია), — რეჟისორი ლუჩიან პინტილიე
1987 — „Sala nr 6“ (პოლონეთი), — რეჟისორი კშიშტოფ გრუბერი, ანდჟეი დომალიკის სცენარის მიხედვით
2004 — „რაგინი“ (რუსეთი), — რეჟისორი კირილ სერებრენიკოვი, მიხეილ უგაროვისა და დიმიტრი ზვერკოვის სცენარის მიხედვით
2009 — „პალატა № 6“ (რუსეთი), — რეჟისორი კარენ შაჰნაზაროვი, ალექსანდრე ბოროდიანსკისა და კარენ შაჰნაზაროვის სცენარის მიხედვით
საინტერესო ფაქტები
გამოთქმა „პალატა № 6“ საზოგადო სახელი გახდა რუსულ ენაში. ამგვარად აღნიშნავენ რაიმე არანორმალურს.
დუეტმა ივასიმ 1996 წელს დაწერა სიმღერა „Ума палата номер шесть“.
პოეტსა და მუსიკოსს ალექსანდრე ბაშლაჩიოვს აქვს სიმღერა „პალატა № 6“
სახელწოდებას „პალატა № 6“ ატარებდა მხიარულთა და საზრიანთა კლუბის გუნდი უჟგოროდიდან, სადაც თავისი შემოქმედება მომავალმა მომღერალმა Ёлка-მ დაიწყო.
სქოლიო
ანტონ ჩეხოვის მოთხრობები
ენდი უირი

ენდი უირი (დ. 16 ივნისი, 1972) — ამერიკელი მწერალი. პოპულარული გახდა რომანით — „მარსელი“.
ბიოგრაფია
ენდი უირი დაიბადა ქალაქ დეივისში და გაიზარდა ქალაქ ლივერმორში. საშუალო სკოლაში მან დაიწყო კომპიუტერის შესწავლა. 15 წლის ასაკში პროგრამისტად მოეწყო სანდიის ეროვნულ ლაბორატორიებში, ლივერმორში.
შეისწავლიდა ინფორმატიკას კალიფორნიის უნივერსიტეტში სან-დიეგოში, მუშაობდა მრავალ პროგრამულ კომპანიაზე, მათ შორის AOL-სა და Blizzard-ზე (უირი იყო „Warcraft 2-ის“ ერთ-ერთი პროგრამისტი). ამჟამად ცხოვრობს მაუნტინ-ვიუში, მუშაობს ფირმა MobileIron-ში.
გატაცებულია რელატივისტური ფიზიკის, ორბიტული მექანიკისა და პილოტირებადი კოსმონავტიკის ისტორიის შესწავლით.
ბიბლიოგრაფია
2011 — მარსელი
რესურსები ინტერნეტში
ენდი უირის ოფიციალური საიტი
სქოლიო
ამერიკელი მწერლები
ელონგაცია

ელონგაცია (ლათ. elongo — ვშორდები) მნათობისა:
ქვედა პლანეტის ისეთი მდებარეობა ცის სფეროზე, როდესაც პლანეტა მზიდან მაქსიმალურად დაშორებული მოჩანს. მზის მიმართ პლანეტის მდებარეობის მიხედვით ელონგაცია შეიძლება იყოს აღმოსავლეთისა ან დასავლეთისა;
პლანეტის თანამგზავრის უდიდესი კუთხური დაშორება პლანეტის ცენტრიდან;
ვარსკვლავის ისეთი მდებარეობა ცაზე, როდესაც მისი აზიმუტის აბსოლუტური სიდიდე უდიდეს მნიშვნელობას აღწევს.
ლიტერატურა
JFK

JFK — რეჟისორ ოლივერ სტოუნის მხატვრული ფილმი, რომელიც ასახავს აშშ-ის პრეზიდენტ ჯონ კენედის მკვლელობის ალტერნატიულ გამოძიებას, რომელიც ნიუ-ორლეანის ოლქის პროკურორმა, ჯიმ გერისონმა აწარმოა. სტოუნის აზრით კენედის მკვლელობის გამოძიების ოფიციალური ვერსია საშინელი ტყუილი იყო და ის საკუთარ ფილმს სიმართლის ძიების დასაწყისად მიიჩნევდა.
სიუჟეტი
1963 წელს ჯონ კენედის მკვლელობა ამერიკისთვის შოკისმომგვრელი იყო. პოლიცია აკავებს ეჭვმიტანილ ლი ჰარვი ოსვალდს, რომელსაც მალევე კლავენ. ნიუ-ორლეანის საოლქო პროკურორი ჯომ გერისონი უორენის კომისიის დასკვნით ინტერესდება და საქმეში ბევრ შეუსაბამობასა და შეცდომას პოულობს. თორმეტი მთავარი მოწმის სიკვდილი გერისონს უბიძგებს, დამოუკიდებელი გამოძიება აწარმოოს. მისი მიზანია, გაიგოს, რატომ და ვინ მოკლა კენედი. გერისონი მიდის დასკვნამდე, რომლის მიხედვითაც მკვლელობა ცენტრალური სადაზვერვო სამმართველოს, პენტაგონისა და სხვა გავლენიანი უწყებების შეთქმულების შედეგი იყო.
როლებში
კევინ კოსტნერი — ჯიმ გერისონი
ტომი ლი ჯონსი — კლეი შოუ
ჯოუ პეში - დევიდ ფერი
გერი ოლდმენი — ლი ჰარვი ოსვალდი
კევინ ბეიკონი — ვილი ო'კიფი
ჯეკ ლემონი — ჯეკ მარტინი
ჯეი ოლკატ სენდერსი — ლუ ივონი
სისი სპეისეკი — ლიზ გერისონი
დონალდ საზერლენდი — პოლკოვნიკი იქსი
ჯილდოები
ოსკარი
საუკეთესო ოპერატორი: რობერტ რიჩარდსონი
საუკეთესო მონტაჟი: ჯონ ჰაჩინგი, პიეტრო სკალია
ოქროს გლობუსი
საუკეთესო რეჟისორი: ოლივერ სტოუნი
BAFTA
საუკეთესო ხმა
საუკეთესო მონტაჟი: ჯონ ჰაჩინგი, პიეტრო სკალია
რესურსები ინტერნეტში
JFK and the Unspeakable by Oliver Stone, The Huffington Post, July 23, 2009
სქოლიო
ამერიკული ფილმები
ინგლისურენოვანი ფილმები
1991 წლის ფილმები
ოლივერ სტოუნის ფილმები
პოლიტიკური ფილმები
წიგნებზე დაფუძნებული ფილმები
მერაბ კოსტავას ქუჩა

მერაბ კოსტავას ქუჩა — ქუჩა თბილისში, მთაწმინდის რაიონში (ვერე). შოთა რუსთაველის მოედნიდან გმირთა მოედნამდე. კონსტანტინე გამსახურდიას გამზირის გამოყოფამდე (2006) გრძელდებოდა გიორგი სააკაძის მოედნამდე.
შუა საუკუნეებში აქ გადიოდა „დიღმის გზა“. XVIII საუკუნის ბოლოს ცნობილი გახდა როგორც „რუსეთისკენ მიმავალი გზა“. აღნიშნულია ალექსანდრე პიშჩევიჩის მიერ შედგენილ თბილისის 1785 წლის გეგმაზე. XIX საუკუნის 60-იან წლებში მონაკვეთს ყოფდა ფოსტის მოედანი (მდებარეობდა ახლანდელი ვანო სარაჯიშვილისა და ალექსანდრე გრიბოედოვის ქუჩების შესაყარზე) წყნეთის (ახლანდელი პეტრე მელიქიშვილის) ქუჩამდე ოლღას (ოლღა თედორეს ასული, დაბ. ცეცილია ბადენელი (დ. 1839 – გ. 1891)) (მიხეილ რომანოვის მეუღლე) სახელი დაერქვა (დატანილია თბილისის 1867 წლის გეგმაზე). 1890-იან წლებში ქუჩის ბოლოში იდგა ღამის გასათევი სახლი და მსროლელთა ბატალიონის ყაზარმები. შემდგომ ქუჩა გაიზარდა ჯვრის დაღმართამდე.
1921 წლის 21 სექტემბერს ვლადიმერ ლენინის სახელი ეწოდა (თბილისი იყო ერთ-ერთი პირველი ქალაქი მთელ მსოფლიოში, რომლის ქუჩასაც ვ. ლენინის სახელი დაერქვა). ამავე დღეს ქუჩის დასაწყისში გაიხსნა ვლადიმერ ლენინის სკულპტურული მონუმენტი (მოქანდაკე ვ. სერგეევი). მერაბ კოსტავას ქუჩა თბილისის 1934 წლის გეგმაზე დატანილია როგორც ლენინის პროსპექტი. 1930-იან წლებში ქუჩა მთავრდებოდა ყოფილი აბრეშუმის საქსოვ ფაბრიკასთან, საიდანაც იწყებოდა საქართველოს სამხედრო გზა. 1932 წელს ლენინის ქუჩის გაგრძელებაზე, მდინარე ვერეზე ქვის ახალი ხიდი აიგო და ქუჩა გასწორდა, ამაღლდა. 1950-60-იან წლებში დამთავრდა ქუჩის გაფართოება გმირთა მოედნიდან გიორგი სააკაძის მოედნამდე. 1989 წელს ქუჩას მერაბ კოსტავას სახელი ეწოდა.
მერაბ კოსტავას ქუჩა ქალაქის ერთ-ერთი მძლავრი სატრანსპორტო მაგისტრალია. ქუჩის დასაწყისში, მარცხენა მხარეს, მაღალი საყრდენი კედლის ფონზე არის მეტროს სადგური „შოთა რუსთაველის მოედანი“. XX საუკუნის 80-იან წლებში მარცხენა მხარეს მდებარე XIX–XX საუკუნეების საცხოვრებელ სახლებში გამოათავისუფლეს პირველი სართულები და მოაწყვეს გადახურული გალერეა-პასაჟი, რომელშიც შეიტანეს ტროტუარი, რის შედეგადაც გაგანიერდა საკმაოდ ვიწრო სატრანსპორტო გზა. ქუჩაზე განლაგებულია საცხოვრებელი სახლები, სასწავლო და ადმინისტრაციულ-საზოგადოებრივი დანიშნულების მრავალი შენობა: ყოფილი გამომცემლობა „სამშობლო“, ჭადრაკის სასახლე და ალპური კლუბი (ვერის ბაღი), კინოთეატრი „ამირანი“, შოთა რუსთაველის სახელობის ქართული ლიტერატურის, იოსებ ჟორდანიას სახელობის ადამიანის რეპროდუქციის, კონსტანტინე ჩაჩავას სახელობის პერინატალური მედიცინისა და მეანობა-გინეკოლოგიის ინსტიტუტები. ქუჩაზე მდებარე XIX საუკუნის დასასრულის და XX საუკუნის დასაწყისის სახლები N13, 27, 35, 38, 41, 43 აყვანილია აღრიცხვაზე როგორც არქიტექტურული ძეგლები. დგას სკულპტურული კომპოზიცია „მუზა“ (მოქანდაკე მერაბ ბერძენიშვილი. არქიტექტორი ივანე ჩხენკელი), „სწრაფვა“ (მოქანდაკე გ. თვრინელი), ექვთიმე თაყაიშვილის ძეგლი (მოქანდაკე ბიძინა ავალიშვილი. არქიტექტორები: ა. გურული, მიხეილ ყრუაშვილი), მერაბ კოსტავას ბიუსტი (მოქანდაკე კ. არუნაშვილი. არქიტექტორი მ. იორდანიშვილი). 2007 წელს ქუჩის დასაწყისში გაშენდა ყვავილნარი, კეთილმოეწყო მიმდებარე ტერიტორია. აქვს 1 შესახვევი, სადაც განთავსებულია შპს „თბილისის წყალი“ და სააქციო საზოგადოება „ლაგუნა ვერე“.
სამგორის რაიონი
მერაბ კოსტავას ქუჩა — ქუჩა თბილისში სამგორის რაიონში (ორხევის დასახლება). დასაწყისი კახეთის გზატკეცილიდან.
ლიტერატურა
კოსტავა
კოსტავა
სამხრეთი უპი (მაგინდანაო)

სამხრეთი უპი (მაგინდანაო)
სამხრეთი უპი (ოფიციალურად სამხრეთ უპის მუნიციპალიტეტი) ― მეოთხე კლასის მუნიციპალიტეტი სამხრეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 43 197 ადამიანს შეადგენს. მოიცავს 11 ბარანგაის.
კლიმატი
რესურსები ინტერნეტში
South Upi Profile at the DTI Cities and Municipalities Competitive Index
Philippine Census Information
Local Governance Performance Management System
სქოლიო
სამხრეთ მაგინდანაოს მუნიციპალიტეტები
მერაბ მერაბიშვილი

მერაბ მერაბიშვილი (დ. 6 ივლისი, 1931, თბილისი — გ. 11 იანვარი, 2022) — ქართველი მეცნიერი, მოქანდაკე, მხატვარი, პედაგოგი. თბილისის საპატიო მოქალაქე (2002), საქართველოს სსრ სახალხო მხატვარი (1980). საბჭოთა კავშირის სამხატვრო აკადემიის ნამდვილი წევრი (1988-2022), საქართველოს მეცნიერებათა აკადემიის აკადემიკოსი (1996-2022), საქართველოს მხატვართა კავშირის წევრი.
1955 წელს დაამთავრა თბილისის სახელმწიფო სამხატვრო აკადემია ქანდაკების განხრით. 1961 წლიდან თბილისის სამხატვრო აკადემიის პედაგოგია, 1970 წლიდან დოცენტი, 1978 წლიდან პროფესორი; 1991-2005 წლებში თბილისის სამხატვრო აკადემიის ხატვის კათედრის გამგე, 2005 წლიდან მთავარი მრჩეველი. მისი ნამუშევრებია: ალექსანდრე გრიბოედოვის ძეგლი თბილისში (1961, ბრინჯაო, ზომა 5მ.40სმ. (პოსტამენტის გარეშე). საკავშირო კონკურსი I პრემია), ერეკლე II ცხენოსანი ძეგლი თელავში (1972, ბრინჯაო, ზომა 8.5მ. (პოსტამენტის გარეშე). რესპუბლიკური კონკურსი I პრემია), დიმიტროვის ძეგლი მოსკოვში კონსტანტინე მერაბიშვილთან ერთად (1973 ბრინჯაო, ზომა 6მ. (პოსტამენტის გარეშე). საკავშირო კონკურსი I პრემია), გენერალ პეტრე ბაგრატიონის ცხენოსანი ძეგლი თბილისში (1984, ზომა 6მ. (პოსტამენტის გარეშე)), შოთა რუსთაველის ძეგლი ბუდაპეშტში, კონსტანტინე მერაბიშვილთან ერთად, ბრინჯაო, (2011), გენერალ პ. ბაგრატიონის ცხენოსანი ძეგლი მოსკოვში (1999, ბრინჯაო, ზომა 6მ. (პოსტამენტის გარეშე)), აკადემიკოს ნიკოლოზ ბოგოლიუბოვის ძეგლი ქალაქ დუბნაში (2001 ბრინჯაო, ზომა 3 მ. (პოსტამენტთან ერთად)), პოეტ ილო მოსაშვილის ძეგლი თბილისში (ბრინჯაო, ზომა 3 მ. (პოსტამენტთან ერთად)).
ჯილდოები
2001: ღირსების ორდენი
დიმიტროვის ოქროს მედალი (ბულგარეთი)
რუსეთის სამხატვრო აკადემიის ოქროს მედალი
რესურსები ინტერნეტში
სქოლიო
ქართველი მოქანდაკეები
ქართველი მხატვრები
დაბადებული 6 ივლისი
დაბადებული 1931
გარდაცვლილი 11 იანვარი
გარდაცვლილი 2022
თბილისის სახელმწიფო სამხატვრო აკადემიის კურსდამთავრებულები
თბილისში დაბადებულები
მ
თბილისის საპატიო მოქალაქეები (2002)
საქართველოს სსრ-ის სახალხო მხატვრები
საქართველოს მეცნიერებათა ეროვნული აკადემიის აკადემიკოსები
ბერძენაულის ნასოფლარი

ბერძენაულის ნასოფლარი — არქეოლოგიური ძეგლი ქარელის მუნიციპალიტეტის სოფელ ბერძენაულის ჩრდილოეთით, შემაღლებულ ადგილზე. თარიღდება ფეოდალური ხანით. ძეგლის ფართობი 2000 კვადრატული მეტრია. შემორჩენილია დარბაზული ეკლესიის და სხვა ნაგებობების ნაშთები და ძველი საფლავის ქვები, ძეგლზე ასევე შეინიშნება გალავნის კედელიც.
ლიტერატურა
ქარელის მუნიციპალიტეტის არქეოლოგიური ძეგლები
ვანის მუნიციპალიტეტის დროშა

ვანის მუნიციპალიტეტის დროშა — ვანის მუნიციპალიტეტის სახელმწიფო სიმბოლო გერბთან ერთად. მიღებულია ვანის მუნიციპალიტეტის საკრებულოს მიერ, 2016 წლის 4 თებერვალს №4 დადგენილებით.
აღწერილობა
დროშა მარჯვნიდან მარცხნივ, ქვევიდან ზევით ირიბად გაყოფილია ორ ნაწილად – ლაჟვარდის და მწვანე ველებად. დროშის ლაჟვარდის ველზე გამოსახულია ვერცხლის ჰერალდიკური ჯვარი, ვერცხლის რგოლით. მწვანე ველზე გამოსახულია ოქროს საწმისი. დროშის პროპორციაა 2:3.
რესურსები ინტერნეტში
ვანის მუნიციპალიტეტის გერბი და დროშა
სქოლიო
საქართველოს მუნიციპალური დროშები
ვანის მუნიციპალიტეტი
სიპინი

სიპინი (Sepia) — თავფეხიანების გვარი ათფეხიანთა რიგისა. აქვს მოგრძო (25 სმ-მდე) სხეული, გვერდებზე ფარფლებით. მანტიის ქვეშ მოთავსებულია ნიჟარა, აქვს დიდი სამელნე ჯირკვალი, რომლის სეკრეტსაც საშიშროების დროს წყალში გამოისვრის „მელნის ყუმბარის“ სახით. „ყუმბარა“ ფორმით თვითონ საპინს წააგავს, რაც მტრის დეზორიენტავიას ახდენს, შეხებისას კი იგი ფეთქდება და ქმნს „ბოლის ფარდას“. სიპინი ფარფლებით ნელა ცურავს მანტიიდან წყლის გამოსროლით (რეაქტიული მოძრაობა) კი — სწრაფად. ბინადრობს ტროპიკულ და თბილ ზღვებში. მისი ხორცი იჭმევა. სამელნე ჯირკვლის სეკრეტს იყენებენ ფერწერაში, როგორც მუქ ყავისფერ საღებავს.
ლიტერატურა
თავფეხიანები
დალიანი

დალიანი — საპორტო ქალაქი ჩინეთში, ლიაონინის პროვინციაში. დალიანი სხვადასხვა დროს ოკუპირებული იყო რუსეთის იმპერიისა და იაპონიის მიერ. რუსები მას პორტ-არტურს უწოდებდნენ. 1990-იან წლებში დალიანი მძიმე მრეწველობის ცენტრი იყო, მაგრამ სახელმწიფო ქარხნები და ფაბრიკები დაშალეს და ქალაქიდან გაიტანეს. ამჟამად დალიანი მნიშვნელოვანი ფინანსური და ლოჯისტიკური ცენტრია. 2006 წელს გაზეთმა „China Daily-მ“ დალიანი ჩინეთის საცხოვრებლად საუკეთესო ქალაქად დაასახელა.
რესურსები ინტერნეტში
Dalian Government website
Dalian Government website
ჩინეთის ქალაქები
La Mousmé

La Mousmé — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი, შესრულებული 1888 წელს არლში, ზეთის საღებავებით ტილოზე. ქალაქიდან წამოსულ ვინსენტს თავის ნახატებში უბრალოების პოვნა სურდა, ამასთან ერთად ამ ნახატში იაპონური გრავიურების სტილიც შეიმჩნევა.
სქოლიო
ვინსენტ ვან გოგის ნახატები
1888 წლის ნახატები
ნახატები ანბანის მიხედვით
პედრო პაბლო ბერმუდესი

პედრო პაბლო ბერმუდესი (დ. 27 ივნისი 1793, ხუნინი, პერუ — გ. 30 მარტი 1852, ლიმა, პერუ) — პერუელი პოლიტიკური და სამხედრო მოღვაწე, გენერალი. მცირე ხნით 1834 წლის 4 იანვრიდან 24 აპრილამდე ასრულებდა პერუს პრეზიდენტის მოვალეობას. იგი სამხედრო გადატრიალების შედეგად მოვიდა ხელისუფლებაში და მოქმედი პრეზიდენტი ლუის ხოსე დე ორბეგოსო იძულებული გახადა გაქცეულიყო კოსტა-რიკაში.
ლიტერატურა
Basadre, Jorge: Historia de la República del Perú. 1822 - 1933, Octava Edición, corregida y aumentada. Tomo 2. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998.
Chirinos Soto, Enrique: Historia de la República (1821-1930). Tomo I. Lima, AFA Editores Importadores S.A, 1985.
Tauro del Pino, Alberto: Enciclopedia Ilustrada del Perú. Tercera Edición. Tomo 11. MEN-OJE. Lima, PEISA, 2001. ISBN 9972-40-160-9
Vargas Ugarte, Rubén: Historia General del Perú. Octavo y Noveno Tomo. Primera Edición. Editor Carlos Milla Batres. Lima, Perú, 1971.
Varios autores: Historia del Perú. Lima, Lexus Editores, 2000. ISBN 9972-625-35-4
პერუს პრეზიდენტები
დაბადებული 27 ივნისი
დაბადებული 1793
გარდაცვლილი 30 მარტი
გარდაცვლილი 1852
Gnamptogenys binghamii

Gnamptogenys binghamii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს..
სქოლიო
ჭიანჭველები
ორალის აკ-ჟოლის საერთაშორისო აეროპორტი

ორალის აკ-ჟოლის საერთაშორისო აეროპორტი (IATA: URA, ICAO: UARR) — საერთაშორისო აეროპორტი ყაზახეთში. მდებარეობს ქალაქ ორალიდან სამხრეთ-აღმოსავლეთით 12 კმ-ში. აეროპორტი წარმოადგენს ავიაკომპანია SCAT-ის ჰაბს.
სქოლიო
ყაზახეთის აეროპორტები
საერთაშორისო აეროპორტები
მარკუს ატილიუს რეგულუსი

მარკუს ატილიუს რეგულუსი (ლათ. Marcus Atilius Regulus) (გარდაიცვალა ძვ. წ. 250 წელს) რომის ორგზის კონსული. მონაწილეობას იღებდა პირველ პუნიკურ ომში.
რომის რესპუბლიკის კონსულები
რომაელი მხედართმთავრები
ატილიუსები
გარდაცვლილი ძვ. წ. 250
ძვ. წ. III საუკუნის რომაელები
Severny, Republic of Bashkortostan

Severny, Republic of Bashkortostan
Severny is a rural locality (a village) in Almukhametovsky Selsoviet, Abzelilovsky District, Bashkortostan, Russia. The population was 292 as of 2010. There are 3 streets.
Geography
Severny is located 41 km southeast of Askarovo (the district's administrative centre) by road. Sukhoye Ozero is the nearest rural locality.
References
Rural localities in Abzelilovsky District
Lasioglossum chloronotulum

Lasioglossum chloronotulum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1940 წელს.
იხილეთ აგრეთვე
Lasioglossum-ის სახეობების სია
სქოლიო
chloronotulum
შლეპერი

შლეპერი — საგლინი დგარის მექანიზმი, რომელიც გასაგლინ ლითონს განივი მიმართულებით გადააადგილებს (მაგალითად, ერთი როლგანგიდან მეორეზე). შედგება მიმმართველების სისტემისა და უსასრულო ჯაჭვების ან ბაგირებისაგან, რომლებზეც დამაგრებულია სპეციალური საბრუნი თითები საბჯენებითურთ. ნაგლინთან შეხვედრისას საბჯენები წარიტაცებენ მას და გადააადგილებენ.
ლიტერატურა
ლითონსაჭრელი იარაღები
მეტალურგია
Katsiaryna Barysevich

Katsiaryna Barysevich
Katsiaryna Anatolewna Barysevich (born 2 August 1984) is a Belarusian journalist. She is a staff correspondent for the independent news site Tut.By. She has worked for European Radio for Belarus and other media. She reported on the death of Raman Bandarenka in 2020. She was arrested on November 19, 2020, in Minsk.
Detention
On November 24, 2020, the human rights organization Amnesty International named her a prisoner of conscience in the Bandarenka case. On the same day, ten organizations (the Viasna Human Rights Centre, the Belarusian Association of Journalists, the Belarusian Helsinki Committee and others) made a joint statement and classified her as a political prisoner. Boris Haretski, deputy chairman of the Belarusian Association of Journalists, said that the authorities were not fighting the problem, but the media, “They think that if the press does not write about Bandarenka, people will not find out about it. Of course, they will know everything, but the media is still under attack."
On December 10, 2020, she was named Journalist of the Year (2020).
On December 16, 2020, patronage over the political prisoner was undertaken by Cem Özdemir, an MP of the Bundestag.
On March 2, 2021, Barysevich was sentenced to a half-year in prison and a fine in 100 basic units for reporting personal data on the death of Raman Bandarenka during the 2020–2021 Belarusian protests against Belarusian President Alexander Lukashenko.
Among others, Barysevich's imprisonment and sentencing were condemned by the European Federation of Journalists, the Committee to Protect Journalists, and the International Press Institute.
Together with Darya Chultsova and Katsyaryna Andreeva, on April 9, 2021, she was awarded the Prize "Honour of Journalism" named after BelaPAN's founder Aleś Lipaj.
On July 14, 2021, she got the CPJ International Press Freedom Award, alongside Anastasia Mejía, Matías Guente and Aye Chan Naing. On August 12, 2021, she got the Free Media Award.
References
Living people
Place of birth missing (living people)
Belarusian women journalists
Imprisoned journalists
Amnesty International prisoners of conscience held by Belarus
Political prisoners according to Viasna Human Rights Centre
Free Media Awards winners
1984 births
CPJ International Press Freedom Award winners
ფანე

ფანე — დანიის კუნძული ჩრდილოეთის ზღვაში, სამხრეთ-დასავლეთ დანიის სანაპიროსთან, ვატოვის ზღვაში მდებარე დანიის უკიდურესი ჩრდილოეთი კუნძული.
ფანე კონტინენტური დანიისგან ვატოვის ზღვითაა გამოყოფილი, დაახლოებით 5 კილომეტრით. კუნძულის სიგრძე 16 კმ-ია, სიგანე 5 კმ.
კუნძულის ბუნება მრავალფეროვანია, ძირითადად დაფარულია ქვიშით. მნიშვნელოვანია ტურიზმი, რომელზეც დიდადაა დამოკიდებული კუნძულის ეკონომიკა. ყოველ ზაფხულს ფანეს 30 000-მდე ტურისტი სტუმრობს.
რესურსები ინტერნეტში
Municipality's official website
დანიის კუნძულები
სამხრეთ დანიის რეგიონის მუნიციპალიტეტები
ბელეშეშტი (კრიულენის რაიონი)

ბელეშეშტი (კრიულენის რაიონი)
ბელეშეშტი — სოფელი მოლდოვაში, კრიულენის რაიონში. მდებარეობს ზღვის დონიდან 52 მეტრზე. 2004 წლის მონაცემებით, მოსახლეობა 732 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
კრიულენის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
კრიულენის რაიონის სოფლები
აუჯილა

აუჯილა — ოაზისი და დასახლებული პუნქტი ლიბიაში, კირენაიკაში, ელ-ვახატის რაიონში. მდებარეობს ლიბიის უდაბნოს ჩრდილოეთ ნაწილში, ჯალუს ოაზისების ჯგუფში. მთავარი დასახლებული პუნქტია აუჯილა. გვხვდება ფინიკის პალმის, ლეღვისა და ზეთისხილის კორომები. არის ქერის ნათესები. აუჯილის გავლით გადის საავტომობილო და საჭაპანო გზები. დასახლებულია ბერბერებით. ადგილობრივი მოსახლეობა საუბროს აუჯილურ ენაზე. არის მეჩეთი.
რესურსები ინტერნეტში
Nasamones and Awjila
ლიბიის ოაზისები
Momase Region

Momase Region is one of four regions of Papua New Guinea. Its largest city is Lae, the second city of the nation. The name Momase is a portmanteau of the constituent provinces, Morobe, Madang and Sepik (East and West). Momase is by far the most linguistically diverse region of Papua New Guinea.
Subdivision
The Region is administratively divided into four provinces:
East Sepik
Madang
Morobe
Sandaun (West Sepik)
See also
Provinces of Papua New Guinea
References
Regions of Papua New Guinea
რუსეთის ევროპული ნაწილი

რუსეთის ევროპული ნაწილი (დასავლეთი რუსეთი, ცენტრალური რუსეთი) — რუსეთის ნაწილი, რომელიც გეოგრაფიულად ვრცელდება აღმოსავლეთ ევროპაში. რუსეთის ევროპული ნაწილის ცალკეულ ტერიტორიებად განიხილება ურალი და ჩრდილოეთი კავკასია, რომელიც ვრცელდება აზიაში, ან აზიისა და ევროპის საზღვარზე. რუსეთის ევროპული ნაწილის აღმოსავლეთი საზღვარი გადის ურალზე. მოიცავს: ცენტრალურ ფედერალურ ოკრუგს, სამხრეთის ფედერალურ ოკრუგს, ჩრდილო-დასავლეთის ფედერალურ ოკრუგს, ჩრდილოეთ კავკასიის ფედერალურ ოკრუგსა და ვოლგისპირეთის ფედერალურ ოკრუგს. ფართობი დაახლოებით 3 960 000 კმ². რუსეთის ევროპულ ნაწილზე მოდის რუსეთის საერთო ფართობის 24 % და ევროპის საერთო ფართობის 40 %. ზოგჯერ რუსეთის ევროპულ ნაწილს მიაკუთვნებენ კალინინგრადის ოლქს. მის ფარგლებშია რუსეთის ფედერაციის 52 სუბიექტი. ვრცელი ტერიტორია მოქცეულია ევროპის დაბლობის ფარგლებში. რუსეთის ევროპული ნაწილი წარმოადგენს ისტორიულ ბირთვს, სადაც თავი მოიყარა ქვეყნის მრავალრიცხოვანმა ხალხმა.
რუსეთის მთელი მოსახლეობის დაახლოებით 78 % ცხოვრობს ქვეყნის დასავლეთ ნაწილში. საშუალოდ 27 ად./კმ²-ზე. ძირითადად ცხოვრობენ რუსები, თათრები, ბაშკირები, ჩუვაშები, ჩეჩნები, მორდოველები, ხუნძები, უდმურტები და სხვ.
სქოლიო
ევროპის გეოგრაფია
რუსეთის ევროპული ნაწილი
ყვარყვარე IV

ყვარყვარე IV ჯაყელი (გ. 1581) — სამცხე-საათაბაგოს ათაბაგი 1574-1581, ქაიხოსრო II-ის ძე.
ათაბაგი გახდა მამის გარდაცვალების შემდეგ, როდესაც ქვეყნის სამხრეთ თემებს თურქები არბევდნენ, სამთავროში კი შინაფეოდალური ორმი მძვინვარებდა. მესხ ფეოდალთა ერთმა ნაწილმა 1576 შეთქმულება მოაწყო ათაბაგთა ხელისუფლების წინააღმდეგ. ყვარყვარე IV-ს ენერგიულად ეხმარებოდა დედა — დედისიმედი; სამთავროში მშვიდობის ჩამოგდება სულ უფრო ძნელდებოდა. ასეთ ვითარებაში, 1578, დაიწყო ირან-ოსმალეთის ომი. ათაბაგის სახლი მებრძოლი მხარეებისადმი დამოკიდებულების გამომჟღავნებას არ ჩქარობდა, როდესაც ჩილდირის ველზე აშკარა თურქთა გამარჯვება, ყვარყვარე IV-ის ძმა მანუჩარი 6 ათასი მხედრით სარდალ მუსტაფა ლალა-ფაშას ეახლა და ვასალობა-მოხარკეობა აღუთქვა. ახალციხეში შესულ თურქებს ყვარყვარე IV ათაბაგმა მორჩილება გამოუცხადა. 1578 შემოდგომაზე, როდესაც ოსმალთა ლაშქარი შირვან-აზერბაიჯანიდან მობრუნდა და სამცხეზე გადმოიარა,ლალა-ფაშამ ყვარყვარე IV ათაბაგი და მისი ძმა მანუჩარი სტამბოლს გააგზავნა. ახლა ოსმალეთი საათაბაგოს მოხარკეობას აღარ სჯერდებოდა, გადაწყვიტა იქ ოსმალური მიწისმფლობელობა შემოეღო და მხარე სანჯაყებად დაეყო. 1579 ოსმალებმა საათაბაგოს ტერიტორიაზე ჩილდირის საფაშო შექმნეს. სტომბოლს მყოფ ყვარყვარე IV-ს თავისი საბატონო „უწყალობეს“ და ქრისტიანად გამოუშვეს, მანუჩარი კი გაამაჰმადიანეს და ჩილდირის ფაშობა უბოძეს. ამ ღონისძიებით ბოლო ეღებოდა სამთავროს სუვერენიტეტს.
ლიტერატურა
სამცხე-საათაბაგოს ათაბაგები
გარდაცვლილი 1581
ჯაყელები